ब्रेकर बनाने से आई सड़क हादसों में कमी
जनवरी और फरवरी माह में सड़क दुर्घटनाओं के ग्राफ में कमी आई है। इन दोनों माह में जिले मंे पिछले साल 36 लोगों की जान गई थी और इस साल 28 लोगों ने जान गंवाई है। यानि कि 8 मौतें कम हुईं। इसी तरह घायल होने वालों की संख्या में भी गिरावट दर्ज की गई है। यह सब पुलिस अधीक्षक अनिल सिंह कुशवाह की सकारात्मक पहल पर संभव हुआ है। एसपी ने हाईवे से जुड़ने वाली 54 सड़कों पर पीडब्ल्यूडी और पीएमजीएसवाय से ब्रेकर बनवाए हैं। इसके अलावा शहरी क्षेत्र में भी ब्रेकर बनवाए गए हैं।
मालूम हो, कि पिछले कुछ महीनों में जिले में हादसे ज्यादा हुए थे। इनको लेकर अफसर चिंतित थे। पुलिस अधीक्षक अनिल सिंह कुशवाह ने यहां ज्वाइन करते ही दुर्घटनाओं पर अंकुश लगाने का बीड़ा उठाया था। एसपी ने हाईवे के सभी डेंजर प्वाइंट चिह्नित कराए, फिर लोक निर्माण विभाग, एमपीआरडीसी और प्रधानमंत्री ग्राम सड़क योजना के अफसरों के साथ मीटिंग की। इनको निर्देश दिए कि उनके विभाग के ऐसे एप्रोच मार्ग, जो हाईवे से जुड़ते हैं, वहां ब्रेकर बनाए जाएं। इसके तहत पीएमजीएसवाय ने 42 और लोक निर्माण विभाग ने 12 मार्ग पर ब्रेकर बनाने का कार्य पूरा किया। शहर में भी बायपास पर अलग-अलग स्थान पर ब्रेकर बनाए गए हैं। जनवरी और फरवरी माह में हादसों में कमी आई है।
नगर की सड़कों पर बनाए गए ब्रैकर।
पिछले वर्ष की तुलना में इस वर्ष कम हुए हादसे
ट्रैफिक इंचार्ज दीपक साहू ने बताया कि इस साल जनवरी और फरवरी माह में कुल 124 दुर्घटनाएं हुईं, इनमें 28 लोगों की मौत हो गई और 94 घायल हुए। पिछले साल जनवरी व फरवरी माह में 140 हादसे हुए थे, जिनमें 36 लोगों की मौत हो गई थी और 129 लोगों को चोट पहुंची थी। इस संबंध में भिंड एसपी अनिल सिंह कुशवाह का कहना है कि हादसों पर अंकुश लगाने के लिए पीएमजीएसवाय की 42 और पीडब्ल्यूडी की 12 सड़कों पर ब्रेकर बनवाए हैं। इसके अलावा एमपीआरडीसी से भी ब्रेकर बनवाए गए हैं। इससे हादसों में कमी आई है, यह पहल निरंतर जारी रहेगी।
सुविधा
hin_Deva hin_Deva hin_Deva hin_Deva hin_Deva hin_Deva hin_Deva